CELEX: C2005/193/18
Language: et
Date: 2005-08-06 00:00:00
Title: Kohtuasi C-217/05: Eelotsusetaotlus, mille esitas Tribunal Supremo 3. märtsi 2005. aasta määrusega kohtuasjas Confederación Española de Empresarios de Estaciones de Servicio versus Compañía Española de Petróloes, S. A.

6.8.2005   
            
            
               ET
            
            
               Euroopa Liidu Teataja
            
            
               C 193/10
            
         Eelotsusetaotlus, mille esitas Tribunal Supremo 3. märtsi 2005. aasta määrusega kohtuasjas Confederación Española de Empresarios de Estaciones de Servicio versus Compañía Española de Petróloes, S. A.
   (Kohtuasi C-217/05)
   (2005/C 193/18)
   Kohtumenetluse keel: hispaania
   Euroopa Ühenduste Kohus on saanud Tribunal Supremo 3. märtsi 2005. aasta määrusega esitatud eelotsusetaotluse kohtuasjas Confederación Española de Empresarios de Estaciones de Servicio v. Compañía Española de Petróleos, S. A., mis saabus kohtukantseleisse 17. mail 2005.
   Tribunal Supremo küsib Euroopa Kohtult eelotsust järgmistes küsimustes:
   Kas komisjoni 22. juuni 1983. aasta määruse (EMÜ) nr 1984/83 (1) asutamislepingu artikli 85 lõike 3 (nüüd EÜ artikkel 81) kohaldamise kohta ainuõigusliku ostukokkuleppe liikide suhtes artikleid 10–13 tuleb tõlgendada selliselt, et nende kohaldamisala hõlmab mootorikütuste ja muude kütuste ainuõigusliku müügi lepinguid, mis nime poolest on komisjoni- või agendilepingud ja sisaldavad alltoodud tingimusi?
   
               A.
            
            
               Teenindusjaama omanik kohustub müüma varustaja mootorikütuseid ja muid kütuseid vastavalt varustaja kehtestatud jaemüügihindadele, tingimustele ning müügi ja ärimeetoditele.
            
         
               B.
            
            
               Kaubaga seotud riisiko läheb teenindusjaama omanikule üle alates hetkest, mil ta kauba teenindusjaama hoiumahutitesse tarnijalt vastu võttis.
            
         
               C.
            
            
               Pärast kauba vastuvõtmist kohustub omanik hoidma kaupa tingimustes, mis on vajalikud, et vältida kauba igasugust kadu või halvenemist, ja vastutab kaupa mõjutada võiva mistahes kao, reostuse või segunemise eest ning selle tõttu tekkinud mistahes kahju eest vajaduse korral nii varustaja kui ka kolmandate isikute ees.
            
         
               D.
            
            
               Teenindusjaama omanik kohustub tasuma varustajale mootorikütuse ja muude kütuste eest üheksa (9) päeva jooksul nende teenindusjaama tarnimisest alates.
            
         
      (1)  EÜT L 173, 30.6.1983, EE 08/02, lk 114.